Muutettu ehdotus: neuvoston asetus yksityisoikeutta koskevan Euroopan oikeudellisen alueen toteuttamista helpottavien yhteisön toimien yleisistä puitteista (komission EY:n perustamissopimuksen 250 (2) artiklan nojalla esittämä) /* KOM/2001/0705 lopull. - CNS 2001/0109 */



Virallinen lehti nro 051 E , 26/02/2002 s. 0390 - 0398



Muutettu ehdotus: NEUVOSTON ASETUS yksityisoikeutta koskevan Euroopan oikeudellisen alueen toteuttamista helpottavien yhteisön toimien yleisistä puitteista (komission EY:n perustamissopimuksen 250 (2) artiklan nojalla esittämä) PERUSTELUT 1. Taustaa Komissio hyväksyi 15 päivänä toukokuuta 2001 ehdotuksen neuvoston asetukseksi yksityisoikeutta koskevan Euroopan oikeudellisen alueen toteuttamista helpottavien yhteisön toimien yleisistä puitteista. Ehdotus toimitettiin Euroopan parlamentille ja neuvostolle 15 päivänä toukokuuta 2001. Euroopan parlamentti lähetti ehdotuksen kansalaisvapauksien ja -oikeuksien valiokuntaansa, joka on asiasta vastaava valiokunta, sekä budjettivaliokuntaan ja oikeudellisten ja sisämarkkina-asioiden valiokuntaan lausuntoa varten. Budjettivaliokunta antoi lausuntonsa 13 päivänä syyskuuta 2001. Oikeudellisten ja sisämarkkina-asioiden valiokunta päätti 10 päivänä heinäkuuta 2001, että se ei anna lausuntoa. Kansalaisvapauksien ja -oikeuksien valiokunta hyväksyi mietintönsä 10 päivänä lokakuuta 2001. Euroopan parlamentti hyväksyi lausuntonsa 23 päivänä lokakuuta 2001 pidetyssä täysistunnossa. Se hyväksyi komission ehdotuksen, mutta teki siihen 6 tarkistusta ja pyysi komissiota laatimaan niiden pohjalta muutetun ehdotuksen EY:n perustamissopimuksen 250 artiklan 2 kohdan nojalla. 2. Euroopan parlamentin lausunto Seuraavassa esitetään komission kanta Euroopan parlamentin ehdottamiin tarkistuksiin. Tarkistuksista neljä komissio voi hyväksyä kokonaan tai osittain. Tarkistukset on sisällytetty alkuperäiseen ehdotukseen, ja ne on selvyyden vuoksi alleviivattu. 2.1. Hyväksytyt tai osaksi hyväksytyt tarkistukset 2.1.1. Tarkistukset 1 ja 6 - uusi johdanto-osan kappale 6 a, uusi 6 artiklan 4a kohta Komissio hyväksyy tarkistuksen 1 mukaisesti Robert Schuman -ohjelmaan viittaavan johdanto-osan kappaleen lisäämisen, koska ohjelma on myös osa aiempia toimia oikeus- ja sisäasioiden alalla. Komissio hyväksyy tarkistuksen 6 mukaisesti "oikeusalalla toimivien" määritelmän lisäämisen 6 artiklaan sanamuodoltaan hieman muutettuna tyhjentävän määrittelyn välttämiseksi ja yksityisoikeuden alaa koskevan Grotius-ohjelman yhteydessä käytettyä sanamuotoa vastaavasti. Koska termi "oikeusalalla toimivat" esiintyy 6 artiklan 3 kohdassa, komissio lisää uuden tekstin mieluummin siihen. 2.1.2. Tarkistukset 2 ja 3 - uudet johdanto-osan kappaleet 16a ja 16b Komissio hyväksyy molemmat tarkistukset, joissa ehdotukseen lisätään kaksi rahoitusnäkymiin ja hallinnollisiin menoihin viittaavaa johdanto-osan kappaletta, mutta selvyyden vuoksi muuttaa tarkistusta 2 hieman ja lisää uudet johdanto-osan kappaleet nykyisten kappaleiden 13 ja 14 väliin. 2.2. Tarkistukset, joita komissio ei hyväksy 2.2.1. Tarkistus 4 - tarkistus 2 artiklan 1 kohdan a alakohtaan Tarkistuksessa ehdotetaan 2 artiklan 1 kohdan a alakohdan tarkistamista niin, että siinä korostetaan puolustuksen oikeuksia edistettäessä oikeudellista yhteistyötä, jonka tarkoituksena on taata oikeusvarmuus, joka kuuluu ehdotuksen erityisiin tavoitteisiin. Kohta on muotoiltu niin, että se on hyvin lähellä Tampereen päätelmiä. Tämä on sopusoinnussa ehdotuksen yleistavoitteen kanssa, joka on alan politiikan valmistelun ja täytäntöönpanon tukeminen ja vaikuttaminen sen avulla yksityisoikeutta koskevan Euroopan oikeudellisen alueen toteuttamiseen. Ehdotuksen tarkoituksena ei ole luoda uutta toimintasuunnitelmaa vaan pikemminkin tukea Eurooppa-neuvoston ja neuvoston asettamia poliittisia tavoitteita. Näistä syistä komissio ei voi hyväksyä tarkistusta. 2.2.2. Tarkistus 5 - tarkistus 5 artiklan 2 kohtaan Tarkistus koskee valtiosta riippumattomien järjestöjen toiminnalle myönnettävän tuen myöntämiskriteerien väljentämistä niin, että mukana olevien jäsenvaltioiden määrä lasketaan kahdesta kolmasosasta yhteen kolmasosaan. Komissio ei voi hyväksyä tätä tarkistusta. Kyseisen toiminnan tarkoituksena on tukea ainoastaan sellaisia järjestöjä, jotka toimivat todella Euroopan laajuisesti. Kriteerin laskeminen yhteen kolmasosaan oikeuttaisi myös laajuudeltaan ja luonteeltaan alueelliset järjestöt tukeen. Lisäksi kahden kolmasosan vaatimus on täytettävissä myös tilanteessa, jossa Euroopan unionissa on yli 15 jäsenvaltiota. 2001/0109 (CNS) Muutettu ehdotus: NEUVOSTON ASETUS yksityisoikeutta koskevan Euroopan oikeudellisen alueen toteuttamista helpottavien yhteisön toimien yleisistä puitteista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 61 artiklan c alakohdan, ottaa huomioon komission ehdotuksen [1], [1] EYVL C 213 E, 31.7.2001, s. 271. KOM(2001) 221 lopullinen, 15.5.2001. ottaa huomioon Euroopan parlamentin lausunnon [2], [2] EYVL C ottaa huomioon talous- ja sosiaalikomitean lausunnon [3], [3] EYVL C sekä katsoo seuraavaa: (1) Euroopan unioni on asettanut tavoitteekseen pitää yllä ja kehittää unionia vapauteen, turvallisuuteen ja oikeuteen perustuvana alueena, jossa henkilöiden vapaa liikkuvuus taataan. Tätä varten yhteisön olisi toteutettava muun muassa yksityisoikeudellisia asioita koskevan oikeudellisen yhteistyön alalla toimenpiteitä, jotka ovat tarpeen sisämarkkinoiden moitteettoman toiminnan kannalta. (2) Neuvosto hyväksyi 3 päivänä joulukuuta 1998 neuvoston ja komission toimintasuunnitelman parhaista tavoista panna täytäntöön Amsterdamin sopimuksen määräykset vapauteen, turvallisuuteen ja oikeuteen perustuvan alueen toteuttamisesta (Wienin toimintasuunnitelma) [4]. [4] EYVL C 19, 23.1.1999, s. 1. (3) Tampereella 15 ja 16 päivänä lokakuuta 1999 kokoontunut Eurooppa-neuvosto hyväksyi päätelmät "Kohti vapauteen, turvallisuuteen ja oikeuteen perustuvaa unionia: Tampereen toimintalinjat". (4) Neuvosto hyväksyi 30 päivänä marraskuuta 2000 komission ja neuvoston yhteisen toimenpideohjelman tuomioiden vastavuoroisen tunnustamisen periaatteen toteuttamisesta siviili- ja kauppaoikeuden alalla [5]. [5] EYVL C 12, 15.1.2001, s. 1. (5) Yhteisellä toiminnalla 96/636/YOS [6] perustettiin vuosiksi 1996-2000 oikeusalalla toimivien tuki- ja vaihto-ohjelma (Grotius). [6] EYVL L 287, 8.11.1996, s. 3. (6) Neuvoston asetuksella (EY) N:o 290/2001 [7] jatkettiin yksityisoikeuden alalla toimivien tuki- ja vaihto-ohjelmaa (yksityisoikeuden alaa koskeva Grotius-ohjelma) vain yhden vuoden siirtymäkaudeksi odotettaessa perusteellisen analysoinnin tuloksia siitä, miten yhteisön toimia ja tukea olisi tulevaisuudessa kohdennettava. [7] EYVL L 43, 14.2.2001, s. 1. (6 a) Euroopan parlamentin ja neuvoston päätöksellä N:o 1496/98/EY päätettiin 22 päivänä kesäkuuta 1998 aloittaa kolmivuotinen toimintaohjelma (Robert Schuman -ohjelma) yhteisön oikeuden tuntemuksen parantamiseksi lakimiesten keskuudessa. (7) Yksityisoikeuden alalla tarvitaan joustavat ja tehokkaat toimien yleiset puitteet, jotta EY:n perustamissopimuksessa, Wienin toimintasuunnitelmassa ja Tampereen päätelmissä asetetut kunnianhimoiset tavoitteet voidaan saavuttaa. (8) Toimia koskevissa puitteissa olisi toissijaisuusperiaatteen mukaisesti säädettävä komission aloitteista yksityisoikeuden alan oikeudellista yhteistyötä edistävien ja helpottavien järjestöjen ja elinten tukemiseksi sekä yksittäisten hankkeiden tukemiseksi. (9) Euroopan oikeudellisen alueen kehittäminen edellyttää lukuisia toimia, ja ne olisi sen vuoksi toteutettava yhteisön tasolla. Toimien suunnittelulle ja toteuttamiselle on hyödyksi, että ne kootaan yhteen toimien yleisiin puitteisiin. (10) Toimien puitteet, joilla lisätään jäsenvaltioiden oikeusjärjestelmien ja oikeuslaitosten keskinäistä tuntemusta, poistavat yksityisoikeuden alan oikeudellisen yhteistyön esteitä, mikä parantaa sisämarkkinoiden toimintaa. (11) Yksityisoikeuden alan oikeudellista yhteistyötä koskevien yhteisön säädösten moitteettoman täytäntöönpanon ja soveltamisen takaavat toimenpiteet ovat välttämättömiä, ja ne ovat tehokkaampia, jos niitä yhteensovitetaan toimien yleisissä puitteissa. (12) Koska jäsenvaltiot eivät voi EY:n perustamissopimuksen 5 artiklassa esitetyn toissijaisuusperiaatteen ja suhteellisuusperiaatteen mukaisesti riittävällä tavalla toteuttaa ehdotetun toimen tavoitteita, jotka voidaan tavoitteiden saavuttamiseksi tarvittavan eurooppalaisen ulottuvuuden, odotettujen mittakaavaetujen ja suunniteltujen toimien kerrannaisvaikutusten vuoksi toteuttaa paremmin yhteisön tasolla. Tämä asetus ei ylitä sitä, mikä on tarpeen tätä varten. (13) Euroopan unionin jäsenyyteen valmistautuvien ehdokasmaiden osallistuminen toimien puitteisiin on hyödyllistä valmistautumista jäsenyyteen, erityisesti yhteisön voimassa olevan lainsäädännön soveltamisvalmiuksien osalta. (13 a) Toimien rahoituskehyksen on oltava yhdenmukainen rahoitusnäkymien otsakkeessa 3 esitetyn nykyisen enimmäismäärän kanssa ilman, että muille nykyisin rahoitettaville ohjelmille asetetaan rajoituksia. (13 b) Hallinnolliset menot katetaan otsakkeen 5 määrärahoista vuosittaisen talousarviomenettelyn mukaisesti tehtävien päätösten puitteissa. (14) Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [8] 2 artiklan mukaisesti tämän asetuksen täytäntöönpanemiseksi tarvittavista toimenpiteistä olisi päätettävä mainitun päätöksen 3 artiklassa säädettyä neuvoa-antavaa menettelyä noudattaen. [8] EYVL L 184, 17.7.1999, s. 23. (15) Yhdistynyt kuningaskunta ja Irlanti eivät Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan 1 ja 2 artiklan mukaisesti osallistu tämän asetuksen antamiseen, eikä asetus sen vuoksi sido niitä eikä sitä sovelleta niihin. (16) Tanska ei Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemaa koskevan pöytäkirjan 1 ja 2 artiklan mukaisesti osallistu tämän asetuksen antamiseen eikä asetus sen vuoksi sido sitä eikä sitä sovelleta siihen, ON ANTANUT TÄMÄN ASETUKSEN: I LUKU tavoitteet ja toimet 1 artikla Kohde 1. Tällä asetuksella perustetaan 1 päivästä tammikuuta 2002 ja 31 päivään joulukuuta 2006 yleiset puitteet yhteisön toimille helpottamaan yksityisoikeutta koskevan Euroopan oikeudellisen alueen toteuttamista. 2. Tätä asetusta ei sovelleta Tanskaan, Irlantiin ja Yhdistyneeseen kuningaskuntaan. 2 artikla Tavoitteet Toimien puitteilla on seuraavat tavoitteet: (1) oikeudellisen yhteistyön edistäminen pyrkien erityisesti (a) takaamaan oikeusvarmuus ja parantamaan oikeussuojan saatavuutta, (b) edistämään oikeuden päätösten ja tuomioiden vastavuoroista tunnustamista, (c) edistämään tarvittavaa lainsäädännön lähentämistä ja (d) poistamaan esteet, jotka johtuvat eroavuuksista yksityisoikeudessa ja riita-asiain oikeudenkäyntimenettelyissä; (2) oikeusjärjestelmien ja oikeuslaitosten keskinäisen tuntemuksen parantaminen; (3) yhteisön säädösten moitteettoman täytäntöönpanon ja soveltamisen takaaminen; sekä (4) oikeussuojan saatavuutta, oikeudellista yhteistyötä ja jäsenvaltioiden oikeusjärjestelmiä koskevan kansalaistiedotuksen parantaminen. 3 artikla Toimien tyypit Toimien puitteiden perusteella tuettavien tai toteutettavien toimien on täytettävä ainakin yksi 2 artiklan tavoitteista ja niihin on kuuluttava: (1) komission toimia, tai (2) toimia, joilla annetaan taloudellista tukea valtiosta riippumattomien eurooppalaisten järjestöjen juoksevien menojen kattamiseen 5 artiklassa säädetyin edellytyksin, taikka (3) toimia, joilla annetaan taloudellista tukea yhteisön edun mukaisiin hankkeisiin 6 artiklassa säädetyin edellytyksin. 4 artikla Kolmansien maiden osallistuminen Toimien puitteisiin voivat osallistua: (1) Keski- ja Itä-Euroopan ehdokasmaat (KIE-maat) Eurooppa-sopimuksissa, niiden lisäpöytäkirjoissa, ja asianomaisten assosiaationeuvostojen päätöksissä vahvistettujen edellytysten mukaisesti; (2) Kypros, Malta ja Turkki näiden maiden kanssa tehtävien kahdenvälisten sopimusten mukaisesti; ja (3) muut maat sopimusten ja menettelyjen salliessa. 5 artikla Valtiosta riippumattomien järjestöjen toimet Edellä 3 artiklan 2 alakohdassa tarkoitettuihin toimiin voidaan myöntää taloudellista tukea eurooppalaisille valtiosta riippumattomille järjestöille, jotka täyttävät seuraavat edellytykset: (1) niiden on oltava voittoa tavoittelemattomia; (2) niiden toiminnalla on oltava eurooppalainen ulottuvuus ja niiden on pääsääntöisesti koskettava vähintään kahta kolmasosaa jäsenvaltioista; (3) niiden päätavoitteena on oltava yksityisoikeutta koskevan oikeudellisen yhteistyön edistäminen. 6 artikla Erityiset hankkeet 1. Edellä 3 artiklan 3 alakohdassa tarkoitettuihin erityisiin hankkeisiin kuuluu (a) koulutus, (b) henkilövaihto ja työharjoittelu, (c) tutkimus, (d) kokoukset ja seminaarit, (e) tietojen levittäminen. 2. Taloudellista tukea voidaan myöntää myös sellaisiin hankkeisiin, joissa on tarkoitus perustaa uusi, 5 artiklassa eritellyt perusteet täyttävä järjestö. 3. Hankkeita voivat ehdottaa julkiset tai yksityiset laitokset ja järjestöt, mukaan luettuina ammatilliset järjestöt ja tutkimuslaitokset sekä oikeusalalla toimiville perus- tai jatkokoulutusta antavat oppilaitokset. 'Oikeusalalla toimiviin' kuuluu tuomareita, syyttäjiä, asianajajia, yliopistollista opetushenkilöstöä, tutkimushenkilöstöä, ministeriöiden virkamiehiä, tuomioistuinten avustavaa henkilöstöä, haastemiehiä, tuomioistuinten tulkkeja ja muita oikeuslaitokseen liittyviä ammatteja yksityisoikeuden alalla. 4. Jotta hankkeelle voidaan myöntää yhteisrahoitusta, sen on koskettava vähintään kolmea sellaista maata, joissa näitä toimien puitteita sovelletaan. Hankkeissa voi olla mukana toimijoita myös Tanskasta, Irlannista ja Yhdistyneestä kuningaskunnasta, tai ehdokasmaista, joissa hankkeisiin osallistuminen voisi edistää valmistautumista jäsenyyteen, taikka muista näihin puitteisiin osallistumattomista maista, jos niiden mukanaolo palvelee hankkeen päämääriä. II LUKU rahoitus, toteuttaminen ja menettelyt 7 artikla Rahoitus 1. Budjettivallan käyttäjä vahvistaa vuotuiset määrärahat rahoitusnäkymien rajoissa. 2. Toimia, joille on myönnetty yhteisrahoitusta näiden toimien puitteiden perusteella, ei saa rahoittaa muusta Euroopan yhteisöjen talousarviosta rahoitettavasta ohjelmasta. 3. Periaatteena on, että yhteisön talousarviosta tulevan taloudellisen tuen osuus ei saa ylittää 50:tä prosenttia 3 artiklan 2 alakohdassa tarkoitettujen toimien juoksevista menoista eikä 3 artiklan 3 alakohdassa tarkoitettujen hankkeiden menoista. 8 artikla Puitteiden toimien toteuttaminen 1. Komissio julkaisee vuosittain, jos mahdollista ennen 30 päivää kesäkuuta, työohjelman, jossa asetetaan seuraavan vuoden tavoitteita ja toimintamuotoja koskevat prioriteetit ja esitetään valinta- ja myöntämisperusteet sekä menettelyt ehdotusten tekemiseksi ja hyväksymiseksi. 2. Komissio antaa vuotuisen työohjelman 12 artiklan 2 kohdassa tarkoitetun menettelyn mukaisesti. 3. Arvioidessaan ja valitessaan ehdotuksia komissio kiinnittää erityistä huomiota seuraaviin perusteisiin: (a) mahdollisuus vaikuttaa 2 artiklassa mainittuihin tavoitteisiin, (b) ongelmanratkaisuun tähtäävä ote, (c) eurooppalainen ulottuvuus, (d) tulosten levittämiseksi suunnitellut toimenpiteet, (e) hankkeen ja muiden jo toteutettujen, parhaillaan toteutettavien tai tulevien toimien keskinäinen täydentävyys, ja (f) toimen laajuus erityisesti mittakaavaetujen ja kustannusvaikutusten kannalta. 4. Komissio vahvistaa toteutettavat toimenpiteet 12 artiklan 2 kohdassa tarkoitetun menettelyn mukaisesti. 9 artikla Rahoituspäätökset 1. Komission 3 artiklan 2 tai 3 alakohdan mukaisen rahoituspäätöksen jälkeen tehdään komission ja tuensaajan välillä avustussopimus. 2. Rahoituspäätökset ja niihin perustuvat sopimukset ovat komission taloudellisen valvonnan kohteena, ja tilintarkastustuomioistuin tekee niitä koskevia tilintarkastuksia. 10 artikla Seuranta 1. Komissio varmistaa, että yhteisön rahoittamien toimien toteuttamista säännöllisesti seurataan ja valvotaan. Tämä tehdään komission ja tuensaajan sopimien menettelyiden mukaisesti laadittujen kertomusten perusteella ja siihen voi myös kuulua otannan perusteella paikan päällä tehtäviä tarkastuksia. 2. Tuensaajien on toimitettava komissiolle kertomus jokaisesta toimesta kolmen kuukauden kuluessa toimen päättymisestä. Komissio määrittää kertomuksen muodon sekä siihen sisällytettävät tiedot. 3. Taloudellisen tuen saajien on pidettävä komission saatavilla kaikki kustannuksiin liittyvät tositteet viiden vuoden ajan toimen viimeisen maksuerän suorittamisesta. 11 artikla Tietojen levittäminen 1. Komissio huolehtii, että tuensaajista ja toimien puitteiden perusteella rahoitetuista toimista julkaistaan vuosittain luettelo, jossa mainitaan tuen määrä. 2. Jos tulosten levittäminen ei kuulu 3 artiklan 3 alakohdan perusteella rahoitettavaan hankkeeseen, mutta tulosten levittäminen edistäisi 2 artiklan tavoitteita, komissio voi toteuttaa toimenpiteitä tulosten levittämiseksi. 3. Komissio antaa 12 artiklan 1 kohdassa perustetulle komitealle aina vuoden alussa tiedot edellisenä vuonna 3 artiklan 1 alakohdan perusteella toteutetuista toimista. 12 artikla Komitea 1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Viitattaessa tähän kohtaan sovelletaan päätöksen 1999/468/EY 3 artiklassa säädettyä neuvoa-antavaa menettelyä ja otetaan huomioon mainitun päätöksen 7 artikla. 13 artikla Seuraamukset 1. Komissio voi vähentää tiettyyn toimeen myönnettyä taloudellista tukea, keskeyttää sen tai periä sen takaisin, jos se toteaa väärinkäytöksiä tai saa tietää, että toimeen on tehty ilman sen lupaa merkittäviä muutoksia siten, että toimi ei ole sovittujen toteuttamisjärjestelyjen tavoitteiden mukainen. 2. Jos määräaikoja ei noudateta tai jos toimen eteneminen antaa perusteet ainoastaan osittaiselle myönnettyjen määrärahojen käytölle, komissio pyytää asianomaiselta tuensaajalta selityksen määräajassa. Jos tuensaajan vastaus ei ole tyydyttävä, komissio voi peruuttaa taloudellisen tuen loppuosan ja vaatia jo maksettujen määrien välitöntä takaisinmaksua. 3. Kaikki perusteettomat maksut on maksettava takaisin komissiolle. Määriin, joita ei ole maksettu takaisin riittävän ajoissa, voidaan lisätä viivästyskorko. 14 artikla Kertomusten antaminen ja arviointi 1. Komissio antaa kertomuksen Euroopan parlamentille ja neuvostolle viimeistään 30 päivänä kesäkuuta 2004 näiden toimien puitteiden täytäntöönpanosta sekä valvonnan, kertomusten ja toiminnan seurannan tuloksista. 2. Komissio antaa Euroopan parlamentille ja neuvostolle näitä toimien puitteita koskevan arviointikertomuksen, jonka on oltava ajoissa käytettävissä puitteiden voimassaolon mahdollista jatkamista varten, kuitenkin viimeistään 31 päivänä joulukuuta 2005. Kertomukseen on sisällytettävä arviointi kustannusvaikutuksista ja suoritusindikaattoreihin perustuva arviointi tavoitteiden saavuttamisesta. 15 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa kaikissa jäsenvaltioissa Euroopan yhteisön perustamissopimuksen mukaisesti. Tehty Brysselissä [...]. Neuvoston puolesta Puheenjohtaja